ગુજરાતી સમાચાર: વધી રહ્યો છે કંપનીઓનો નફો, અર્થવ્યવસ્થા ફરી પાટા પર આવવાનો સંકેત! | Q3 Results Of Many Companies Are Positive Giving Economy Is Getting Over From Slowdown - Economy Finance | I Am Gujarat
Gujarati News Economy & Finance વધી રહ્યો છે કંપનીઓનો નફો, અર્થવ્યવસ્થા ફરી પાટા પર આવવાનો સંકેત!
Published: Jan 22, 2020 23:39 pm IST
નવી દિલ્હીઃ કેન્દ્ર સરકાર દ્વારા અર્થવ્યવસ્થાને ઝડપી બનાવવા માટે કરવામાં આવેલા ઉપાયોની સામાન્ય વ્યક્તિ પર ખાસ અસર ભલે ન જોવા મળી રહ્યો હોય પરંતુ કંપનીઓના નાણાંકીય પરિણામોમાં અસર સ્પષ્ટ જોવા મળે છે. ગત વર્ષની સરખામણીમાં આ વર્ષે મજબૂત પાયો ધરાવતી કંપનીઓનો નફો વધ્યો છે. જે ધીરે-ધીરે અર્થવ્યવસ્થાને પાટા પર આવવાનો સંકેત છે. કોર્પોરેટ ટેક્સમાં કરવામાં આવેલા ઘટાડાથી કંપનીઓને ફાયદો થયો છે. જોકે, તેમના નાણાંકીય પરિણામો પર બારીક નજર કરવામાં આવે તો એ સ્પષ્ટ થઈ જાય છે કે સુસ્તી હાલ તો અર્થવ્યવસ્થાને છોડવાના મૂડમાં નથી.
એક્સીસ બેંકને નફો, એનપીએ ઘટ્યું
ખાનગી ક્ષેત્રની એક્સિસ બેંકના ચાલુ નાણાંકિય વર્ષના ત્રીજા ત્રિમાસિક પરિણામો પર નજર નાખવામાં આવે તો બેંકનો નફો 4.5% વધીને 1,757 કરોડ રુપિયા રહ્યો છે. ગત વર્ષની સરખામણીમાં બેંકને 1,680.85 કરોડ રુપિયાનો શુધ્ધ નફો થયો હતો. ત્રીજા ત્રિમાસિકમાં બેંકના શુદ્ધ એનપીએમાં 2.09%ની પછડાટ જોવા મળી હતી. જે અર્થવ્યવસ્થાને ધીરે-ધીરે પાટા પર આવવાનો સંકેત છે. એક્સિસ બેંકે બજારને આપેલી સૂચનામાં કહ્યું કે તેની આવક ડિસેમ્બર 2019માં સમાપ્ત થયેલી ત્રિમાસિકમાં વધીને 19,494.87 કરોડ રુપિયા રહી હતી. જે એક વર્ષ પહેલા આ જ ત્રિમાસિકમાં 18,130.42 કરોડ રુપિયા હતી.
RBL બેંકનો નફો ઘટ્યો
ખાનગી ક્ષેત્રની આરબીએલ બેંકના ત્રીજા ત્રિમાસિકના નફામાં પછડાટ જોવા મળી છે. બેંકને આ નુકસાન બેડ લોન તથા પ્રોવિઝનિંગના કારણે ઉઠાવવી પડી છે. ત્રીજા ત્રિમાસિકમાં બેંકનો શુદ્ધ નફો 69%ની પછડાટ સાથે 69.08% રહ્યો હતો. જોકે, એક્સપર્ટ્સે બેંકને 86.4 કરોડ રુપિયાના ચોખ્ખા નફાની આશા જણાવી હતી. બેંકના નફામાં થયેલો ઘટાડો એ બાબતનો સંકેત આપે છે કે સામાન્ય વ્યક્તિના હાથ હજુ પણ ખાલી છે અને તે પોતાની લોનની ચૂકવણી કરવામાં સમર્થ નથી.
15.2% વધ્યો એલ એન્ડ ટીનો નફો
એન્જિનિયરિંગ અને કન્સટ્રક્શન કંપની લાર્સન એન્ડ ટ્રુબોની ચાલુ નાણાંકીય વર્ષના ત્રિમાસિક ગાળામાં નફો 15.2%થી વધીને 2,352 કરોડ રુપિયા રહ્યો હતો. ગત વર્ષની સમાન ત્રિમાસીકમાં કંપનીને 2,041.62 કરોડ રુપિયાનો ચોખ્ખો નફો થયો હતો. કંપનીને આ નફો ગત વર્ષે પાવર ટ્રાન્સમિશનમાં મોટો કોન્ટ્રાક્ટ મળવાના કારણે થયો હતો.
47.4% વધ્યો SBIનો નફો
એસબીઆઈ લાઈફ ઈન્શ્યોરન્સે ચાલુ નાણાંકીય વર્ષના ડિસેમ્બર, 2019ના રોજ સમાપ્ત થયેલા ત્રિમાસિકમાં 389.44 કરોડ રુપિયાનો ચોખ્ખો નફો નોંધાવ્યો હતો. જે ગત વર્ષની આ જ ત્રિમાસિકમાં 47.4 ટકા છે. શેરબજારને મોકલેલી સૂચનામાં ખાનગી ક્ષેત્રની આ કંપનીએ જાણકારી આપી છે. ગત વર્ષના આ જ ત્રિમાસિક ગાળામાં કંપનીએ 264.28 કરોડ રુપિયાનો ચોખ્ખો નફો દર્શાવ્યો હતો.